32004D0371
L 116/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 април 2004 година
относно условията за пускане на пазара на смеси от семена, предназначени за използване като фуражни култури
(нотифицирано под номер C(2004) 1429)
(текст от значение за ЕИП)
(2004/371/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 13, параграф 1, трета алинея от нея,
като има предвид, че:
(1)
Съгласно Директива 66/401/ЕИО смесите от семена, предназначени за използване като фуражни култури, могат да бъдат пуснати на пазара, без да се накърняват разпоредбите, свързани със затварянето и маркировката на опаковките, ако различните съставки на сместа отговарят преди смесването им на прилаганите в тази област търговски правила на Общността.
(2)
С цел осигуряване на свободното движение на смеси от семена, предназначени за използване като фуражни култури, е необходимо да се определят условията, свързани с производството, инспектирането на производството и етикетирането на тези смеси.
(3)
Мерките, предвидени в настоящото решение, са в съответствие със становището на Постоянния комитет по semena и посъдъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Настоящото решение определя условията, свързани с производството, инспектирането на производството и етикетирането на смеси от семена, които са предназначени за използване като на фуражни култури, в допълнение към условията, определени в Директива 66/401/ЕИО.
Член 2
От предприятията, които произвеждат смеси от семена, държавите-членки изискват:
а)
да притежават оборудване за смесване, което да гарантира, че крайният продукт е еднороден;
б)
да прилагат подходящи процедури за всички операции по смесване;
в)
да определят лице, което да е пряко отговорно за операцията по смесването;
г)
да поддържа регистър за смесите от семена, предназначени за използване като фуражни култури.
Член 3
Предприятията, които желаят да произвеждат смеси от семена, уведомяват органа, посочен в точка (A)(I)(в)(2) от приложение IV към Директива 66/401/ЕИО:
а)
за тегловния процент на различните съставки на сместа от семена, представени по видове, а при необходимост, и по сорт;
б)
наименованието на сместа, когато се предвижда то да се маркира върху опаковките.
Член 4
1. Инспектирането на производството на смеси от семена се извършва от органа, посочен в член 3.
2. Инспектирането се състои в извършване на:
а)
контрол на идентичността и на теглото на всеки компонент, най-малко чрез контрол на произволно избрани официални етикети, които идентифицират опаковките със семена; и
б)
контрол на произволно избрана операция по смесване, като той се отнася и до състава на получените смеси.
Член 5
Подробната информация относно използването на тези смеси от семена за използване като фуражни култури трябва да фигурира върху официалния етикет и/или върху етикета на доставчика.
Член 6
Адресати на настоящото решение са държавите-членки.
Съставено в Брюксел на 20 април 2004 година.